SET ปิดเย็นบวกแรง 11 จุด รับปัจจัยบวกตปท. หลังราคาน้ำมันพุ่ง-เฟดส่งสัญญาณลดดอกเบี้ย
SET ปิดเย็นบวกแรง 11 จุด รับปัจจัยบวกตปท. หลังราคาน้ำมันพุ่ง-เฟดส่งสัญญาณลดดอกเบี้ย โดยดัชนีตลาดหุ้นไทยปิดวันนี้ที่ระดับ 1,664.73 จุด เพิ่มขึ้น 11.23 จุด หรือ  0.68% มูลค่าการซื้อขาย 47,579.69 ล้านบาท
SET ปิดเย็นบวกแรง 11 จุด รับปัจจัยบวกตปท. หลังราคาน้ำมันพุ่ง-เฟดส่งสัญญาณลดดอกเบี้ย
10 มิ.ย. 2562

ผู้สื่อข่าวรายงานว่า ดัชนีตลาดหุ้นไทยปิดวันนี้ที่ระดับ 1,664.73 จุด เพิ่มขึ้น 11.23 จุด หรือ  0.68% มูลค่าการซื้อขาย 47,579.69 ล้านบาท
10 หุ้นดันดัชนีวันนี้

ด้านนายวิจิตร อารยะพิศิษฐ ผู้อำนวยการฝ่ายวิจัยหลักทรัพย์ บล.เมย์แบงก์ กิมเอ็ง (ประเทศไทย) กล่าวว่า ตลาดหุ้นไทยวันนี้ปรับตัวขึ้นในทิศทางเดียวกับตลาดต่างประเทศ ทั้งตลาดในภูมิภาคเอเชียที่บวกเฉลี่ย 0.7-0.8% เช่นเดียวกับตลาดในยุโรปที่เทรดบ่ายนี้ก็ปรับตัวขึ้น ขานรับปัจจัยบวกจากต่างประเทศเป็นหลัก อย่างตัวเลขการจ้างงานนอกภาคเกษตรของสหรัฐฯออกมาต่ำกว่าตลาดคาดเมื่อวันศุกร์ที่ผ่านมา ทำให้เปิดโอกาสมากขึ้นที่ธนาคารกลางสหรัฐ (เฟด) จะปรับลดอัตราดอกเบี้ย และยังผ่อนคลายสงครามการค้าได้ชั่วคราว หลังจากที่สหรัฐฯ และเม็กซิโก ตกลงการค้ากันได้
อีกทั้งยังมีท่าทีที่จะไม่ปรับขึ้นภาษีนำเข้าสินค้ารอไปจนประชุม G20 ในช่วงปลายเดือนมิ.ย.นี้ รวมทั้งราคาน้ำมันก็ปรับตัวขึ้นด้วย ทำให้หุ้นจำพวก Global plays ปรับตัวขึ้นได้บ้างในวันนี้
ส่วนตลาดบ้านเราก็ปรับตัวลงมามากแล้ว จึงมองเป็นรอบของการเข้ามาเก็งกำไรกลับได้บ้าง พร้อมให้รอติดตามการประชุม คณะกรรมการกำหนดนโยบายการเงิน (FOMC) ในวันที่ 18-19 มิ.ย.นี้ ให้จับตา Dot Plot และให้ติดตามการประชุมกลุ่มประเทศผู้ส่งออกน้ำมัน (โอเปก) ในวันที่ 25-26 มิ.ย. ว่าจะยังคงลดกำลังการผลิตน้ำมันต่อไปหรือไม่ รวมถึงรอติดตามการประชุม G20 ในวันที่ 28-29 มิ.ย.นี้ด้วย
สำหรับแนวโน้มการลงทุนในวันพรุ่งนี้ (11 มิ.ย.) คาดว่าตลาดฯคงจะแกว่งไซด์เวย์ และมีโอกาสที่พักตัวบ้าง แต่หากดัชนีฯไม่หลุดแนวรับที่เป็นเส้นค่าเฉลี่ย 200 วันที่ 1,653 จุด ก็เป็นแค่การพักตัวเท่านั้น ส่วนแนวต้านให้ไว้ที่ 1,670 จุด
 
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
PTT มูลค่าการซื้อขาย  2,952.15 ล้านบาท ปิดที่ 47.25 บาท เพิ่มขึ้น  0.25 บาท
PTTEP มูลค่าการซื้อขาย  2,413.02 ล้านบาท ปิดที่ 128.00 บาท เพิ่มขึ้น  3.00 บาท
AOT มูลค่าการซื้อขาย  2,323.17 ล้านบาท ปิดที่  66.00 บาท ราคาไม่เปลี่ยนแปลง
PTTGC มูลค่าการซื้อขาย  1,970.35 ล้านบาท ปิดที่ 63.00 บาท เพิ่มขึ้น 1.25 บาท
CPALL มูลค่าการซื้อขาย 1,746.28 ล้านบาท ปิดที่ 82.00 บาท เพิ่มขึ้น 0.75 บาท
ตลาดหุ้นเอเชีย
